CELEX: 31987D0492
Language: el
Date: 1987-09-17 00:00:00
Title: 87/492/ΕΟΚ: Απόφαση της Επιτροπής της 17ης Σεπτεμβρίου 1987 για την αναγνώριση ορισμένων τμημάτων του εδάφους των Κάτω Χωρών ως επίσημα απαλλαγμένα από την κλασική πανώλη των χοίρων (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31987D0492

87/492/ΕΟΚ: Απόφαση της Επιτροπής της 17ης Σεπτεμβρίου 1987 για την αναγνώριση ορισμένων τμημάτων του εδάφους των Κάτω Χωρών ως επίσημα απαλλαγμένα από την κλασική πανώλη των χοίρων (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 283 της 06/10/1987 σ. 0012 - 0013

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Σεπτεμβρίου 1987  για την αναγνώρηση ορισμένων τμημάτων του εδάφους των Κάτω Χωρών ως επίσημα απαλλαγμένα από την κλασική πανώλη των χοίρων  (Το κείμενο στην ολλανδική γλώσσα είναι το μόνο αυθεντικό  (87/492/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την απόφαση 87/230/ΕΟΚ (2), και ιδίως το άρθρο 7 παράγραφος 2,  την απόφαση 82/194/ΕΟΚ της Επιτροπής της 12ης Μαρτίου 1982 για την έγκριση του προγράμματος ταχείας εξάλειψης της κλασικής πανώλης των χοίρων το οποίο υπέβαλαν οι Κάτω Χώρες (3),  Εκτιμώντας:  ότι η εξέλιξη της κατάστασης στην οποία ευρίσκεται η ασθένεια οδήγησε τις αρχές των Κάτω Χωρών σύμφωνα με το πρόγραμμά τους, να καταρτίσουν ένα περιφερειακό πρόγραμμα το οποίο εγγυάται την προστασία των περιφερειών στις οποίες δεν έχει λάβει χώρα ο εμβολιασμός·  ότι δεν παρατηρήθηκε κλασική πανώλη των χοίρων και ο εμβολιασμός εναντίον της κλασικής πανώλης των χοίρων έχει διακοπεί κατά την διάρκεια των τελευταίων δεκαπέντε μηνών εντός των περιφερειών οι οποίες έχουν αναγνωρισθεί ως επίσημα απαλλαγμένες από την κλασική πανώλη των χοίρων·  ότι το καθεστώς των χαρακτηρισμένων ως επίσημα απαλλαγμένων από την κλασική πανώλη των χοίρων περιοχών θα διατηρηθεί, απαγορεύοντας την απομάκρυνση εμβολιασμένων χοίρων, εξαιρουμένων των περιπτώσεων άμεσης σφαγής ή εγκατάστασης σε άλλη γεωργική εκμετάλλευση του αυτού καθεστώτος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα τμήματα του εδάφους των Κάτω Χωρών που αποτελούνται από τις περιφέρειες που αναφέρονται στο παράρτημα αναγνωρίζονται ως επίσημα απαλλαγμένες από την κλασική πανώλη των χοίρων σύμφωνα με το άρθρο 7 παράγραφος 2 της οδηγίας 80/1095/ΕΟΚ του Συμβουλίου.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Βρυξέλλες, 17 Σεπτεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 325 της 1. 12. 1980, σ, 1.  (2) ΕΕ αριθ. L 99 της 11. 4. 1987, σ. 16.  (3) ΕΕ αριθ. L 89 της 3. 4. 1982, σ. 30.  ΠΑΡΑΡΤΗΜΑ  Περιφέρειες των Κάτω Χωρών που αναγνωρίζονται επίσημα σαν απαλλαγμένες από την κλασική πανώλη των χοίρων  - Οι περιφέρειες Groningen, Friesland, Drenthe, Flevoland.  - Τα τμήματα των περιφερειών Βορείου Ολλανδίας, Νοτίου Ολλανδίας, Ουτρέχτης, Gelderland και Overijssel βορείως της γραμμής που συνδέει τις περιοχές Katwijk, Leiden, Leimuiden, Hilversum, Huizen, Hardewijk, Apeldoorn, Deventer, Haltem, Almelo και τα σύνορα με τη Γερμανία.